https://t.co/vITmwWX3R6
&mdash; Jatin (@Jatin00711850) 1573726090000
మ్యాచ్‌లో ముష్ఫికర్ రహీమ్‌ని మహ్మద్ షమీ బౌల్డ్ చేసిన తీరు అందర్నీ ఆశ్చర్యపరిచింది. అప్పటికే క్రీజులో కుదురుకున్న ముష్ఫికర్ (43: 105 బంతుల్లో 4x4, 1x6) బంతిని చక్కగా బ్యాట్‌కి మిడిల్ చేస్తూ కనిపించాడు. కానీ.. బంగ్లా స్కోరు 140 వద్ద మహ్మద్ షమీ విసిరిన బంతి.. ఆఫ్ స్టంప్‌కి దూరంగా వెళ్తున్నట్లు కనిపించడంతో రహీమ్ వదిలేశాడు. కానీ.. అనూహ్యంగా బంతి లోపలికి టర్న్ తీసుకోవడంతో ఆఖరి క్షణంలో దాన్ని అడ్డుకునేందుకు ప్రయత్నించాడు. అయితే.. అప్పటికే ఆలస్యమైపోయింది. అతని బ్యాట్‌కి అందని బంతి నేరుగా వెళ్లి ఆఫ్ స్టంప్‌ని గీరాటేసింది.
Read More: 1st Day 1: బంగ్లా 150 ఆలౌట్.. భారత్ 86/1
బంతి పడిన తీరు.. తన బ్యాట్, ఫ్యాడ్స్‌కి మధ్య ఉన్న చిన్న గ్యాప్‌ నుంచి అది వెనక్కి వెళ్లడంపై ముష్పికర్ ఆశ్చర్యపోయాడు. బౌల్డ్ తర్వాత కూడా కొన్ని క్షణాల పాటు క్రీజులోనే ఉన్న ముష్ఫికర్ అనంతరం నిరాశగా పెవిలియన్‌వైపు నడిచాడు. ఆ తర్వాత బంతికే మెహదీ హసన్ (0) రూపంలో మరో వికెట్‌ని కూడా షమీ పడగొట్టాడు. బంగ్లా ఆలౌట్ తర్వాత తొలి ఇన్నింగ్స్ ప్రారంభించిన భారత్ జట్టు ఈరోజు ఆట ముగిసే సమయానికి 86/1తో నిలిచింది.
Read More: బంగ్లాదేశ్‌పై తొలి టెస్టులో అశ్విన్ అరుదైన రికార్డ్
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.